**II. Kerületi Kulturális Közhasznú Nonprofit Korlátolt Felelősségű Társaság**

**JEGYZŐKÖNYVE ALAPÍTÓI HATÁROZATOKRÓL**

amely határozatokat a **Cg.** **01-09-988827** cégjegyzékszámú **II. Kerületi Kulturális Közhasznú Nonprofit Korlátolt Felelősségű Társaság** (rövid cégneve: II. Kerületi Kulturális Közhasznú Nonprofit Kft.,székhelye: 1022 Budapest, Marczibányi tér 5. a. ép., továbbiakban Társaság) alapítója, a Budapest Főváros II. Kerületi Önkormányzat Képviselő Testülete(székhelye: HU- 1024 Budapest, Mechwart liget 1., képviseli: Örsi Gergely Ferenc polgármester) hozott meg alulírott helyen és időben.

***1/2024. (I. …..) sz. (II. Kerületi Kulturális Közhasznú Nonprofit Kft.) alapítói határozat:***

Alulírott Budapest Főváros II. Kerületi Önkormányzat Képviselő-testülete (székhelye: HU-1024 Budapest, Mechwart liget 1., képviseli: Örsi Gergely Ferenc polgármester), mint a Cg. 01-09-988827 cégjegyzékszámú II. Kerületi Kulturális Közhasznú Nonprofit Korlátolt Felelősségű Társaság (székhelye: 1022 Budapest, Marczibányi tér 5. a. ép., továbbiakban Társaság) alapítója a Budapest Főváros II. Kerületi Önkormányzat Képviselő-testületének …/2024. (I.11.) képviselő-testületi határozatával módosított 476/2023.(XI.30.) képviselő-testületi határozata alapjánúgy határoz, hogy az alapító okirat felülvizsgálata vált szükségessé, ezért a jelen jegyzőkönyv 1. mellékletében található változásokkal egységes szerkezetbe foglalt alapító okiratot elfogadja.

Az 1. számú mellékletnek megfelelően elfogadott változások a következők:

1. **az alapító okirat 1.1. pontjában található a társaság cégneve a mai naptól KULT2 II. Kerületi Kulturális Közhasznú Nonprofit Korlátolt Felelősségű Társaság, valamint a társaság rövidített cégneve:** **KULT2 Nonprofit Kft.**
2. **az alapító okirat 1.2. pontjában található a társaság idegen nyelvű cégneve: KULT2 II District Cultural Community Interest Non-profit Limited Company, valamint a társaság idegen nyelvű rövidített cégneve:** **KULT2 Non-profit Ltd.**
3. **az alapító okirat 5.2. pontjában található egyéb tevékenységi körét a gazdasági tevékenységek egységes ágazati osztályozási rendszerében (TEÁOR’08) található 7711’08 Személygépjármű-kölcsönzés tevékenységgel bővíti.**
4. **az alapító okirat 12.7. pontját az alábbiak szerint módosítja:**

„12.7. A közhasznú társaság – különös tekintettel a 2011. évi CLXXV törvény (Ectv). 37. § (5) bek. a), a 37. § (4) bekezdése, a 37. § (2) bek. a), a 37. § (2) bek. d), valamint a 37. § (3) bek. a)-b)-c)-d) pontjaiban foglaltakra – rögzíti az alábbiakat:

Az egy tagból (személyből) álló legfőbb szerv esetén a döntéshozatalt megelőzően e tag (személy) köteles – a személyi kérdésekkel kapcsolatos döntéseket kivéve – a felügyelő szerv, valamint a felelős személyek véleményének megismerése érdekében ülést összehívni vagy írásos véleményüket beszerezni. Az írásos vélemények, illetve az ülésről készült jegyzőkönyvek nyilvánosak.

Ha véleményezési jog gyakorlásának szükségessége merül fel és a véleményezési jogot egy személy jogosult gyakorolni, akkor az alapító döntése meghozatalát megelőző 15 (tizenöt) nappal a döntést igénylő kérdések közlésével köteles a vélemény beszerzése iránt írásban megkeresni a véleményezési jog gyakorlóját, aki ettől számított 8 (nyolc) napon belül köteles az alapító részére véleményét szintén írásban megküldeni.

Ha a véleményezési jogot testület gyakorolja, az alapító a döntése meghozatalát megelőző 30 (harminc) nappal köteles a testület vezetőjét a vélemény beszerzése iránt írásban megkeresni, aki 15 (tizenöt) napon belül köteles a testületet írásban a döntést igénylő napirend szó szerinti közlésével és a határozati javaslatot tartalmazó meghívóval összehívni a testület működésére vonatkozó szabályok szerint, és a testület üléséről felvett írásbeli jegyzőkönyvben a véleményt köteles szó szerint rögzíteni, ezt követően pedig az ülést követő 8 (nyolc) napon belül azt az alapítónak megküldeni.

Amennyiben a véleményezési jogot ülésen gyakorolják, abban az esetben a több tagból álló legfőbb szerv esetén az ülések gyakorisága a véleményezési jog gyakorlásához igazodik, de évi egy alkalomnál kevesebb nem lehet, és a határozatképességre valamint a határozathozatal módjára az adott testületre vonatkozó szabályokat kell alkalmazni. A több tagból álló legfőbb szerv ülései nyilvánosak. Az ülések összehívásáról a legfőbb szerv vezetője gondoskodik, az ülésen résztvevőket írásban hívja meg a napirendi pontok szó szerinti közlését tartalmazó írásbeli meghívóval. A legfőbb szerv ülése szabályszerű összehívás nélkül is megtartható, illetve azon határozat hozható, ha azon valamennyi tag jelen van és az ülés megtartásához egyhangúan hozzájárult. A legfőbb szerv az ülésére szóló meghívóban (hirdetményben) nem szereplő kérdéseket csak akkor tárgyalhatja meg, ha az ülésén valamennyi tag jelen van, és egyhangúlag hozzájárult a kérdés megtárgyalásához.

A több tagból álló legfőbb szerv határozatait – amennyiben jogszabály vagy a jelen alapító okirat kivételt nem tesz – egyszerű szótöbbséggel hozza meg. Szavazategyenlőség esetén a határozati javaslatot elvetettnek kell tekinteni. A határozatképességre, valamint a határozathozatal módjára az adott testületre vonatkozó szabályokat kell megfelelően alkalmazni.

Az alapító a döntéseit, illetve, ha a döntéséhez vélemény beszerzése szükséges, akkor a döntésekre vonatkozó előterjesztéseket az érintettekkel írásban, a döntés meghozatalát követő 8 (nyolc) napon belül köteles írásban közölni.

Az írásos vélemények, valamint az adott testület üléseiről készült jegyzőkönyvek nyilvánosak, azokba bárki – a társaság székelyén a rendelkezésre nyitva álló irat-betekintési időben – betekinthet, illetőleg, az írásos véleményt, illetve az adott testület üléséről készült jegyzőkönyvet az egyedüli tag határozatával együtt – a döntés meghozatalát követő legkésőbb 30 (harminc) napon belül köteles a társaságot nyilvántartó cégíróságon a cégiratok között elhelyezni.

A társaság a működésével, szolgáltatásai igénybevételének módjával, a beszámoló közlésével kapcsolatosan a nyilvánosságot egyrészt a jogszabályokban meghatározott módon (közzétételi kötelezettség) biztosítja, másrészt a jelen alapító okiratban rögzített irat-betekintési és felvilágosítás-adási jog rögzítésével.

Ha az alapító a közhasznú működés körében olyan döntést hoz, amely a tagokon kívül harmadik személyeket is érinthet, ennek rövid tartalmát az ügyvezető köteles a rendelkezésre álló legrövidebb időn belül, de legkésőbb a döntés meghozatalát követő 30 (harminc) napon a társaság székhelyén a nyilvánosság számára látható és hozzáférhető helyiségben elhelyezett hirdető táblán kifüggeszteni és ***a társaság honlapján a „közlemények” menüpont alatt közzétenni olyan módon, amely igazolja a közzététel megtörténtének időpontját.***

A társaság működésével kapcsolatban keletkezett, a jelen alapító okiratban megjelölt azon iratokba, amelyek nyilvánosak, a társaság székhelyén, a társaság éves mérlegébe a társaságot nyilvántartó cégbíróságon lehet betekinteni.

Az ügyvezető köteles gondoskodni a közhasznú szervezet működésével kapcsolatban keletkezett nyilvános iratokba való betekintésről, illetve köteles azokról kérés esetén felvilágosítást adni. Az iratokba való betekintési kérelmet írásban kell az ügyvezető részére benyújtani. A jogszabály által felhatalmazott szerv vagy személy kérésére az ügyvezető az iratbetekintést haladéktalanul, minden más esetben az iratbetekintést kérővel történt előzetes egyeztetést követően, a megállapodás szerinti határidőben, avagy jogszabály vagy hatósági határozat által előírt határidőben köteles teljesíteni. Az ügyvezető az iratbetekintésről olyan nyilvántartást köteles vezetni, amelyből megállapítható az iratbetekintést kérő neve, a kért irat azonosítása, valamint az iratokba való betekintés teljesítésének helye és időpontja.

Az iratbetekintést kérő részére a társaság ügyvezetője vagy az általa kijelölt munkatársa az iratbetekintés lehetőségét a társaság székhelyén, munkanapokon munkaidőben biztosítja, az iratokba betekintést enged, valamint azokról – a kérelmező kérésére a másolási költség megtérítése mellett – másolatot készít, és azt aláírásával hitelesíti.

Az ügyvezető köteles az alapító által hozott olyan határozatokat, amelyek ***széles körben jogokat és kötelezettségeket állapítanak meg, illetve széles körben (beleértve a hatóságokat is) érinthetnek természetes és jogi személyeket*** a döntés meghozatalától számított 8 (nyolc) napon belül ***honlapján a „közlemények” menüpont alatt közzétenni olyan módon, amely igazolja a közzététel megtörténtének időpontját.*** „

1. **az alapító okirat 13.2. pontját törli.**
2. **az alapító okirat 16.6. pontját az alábbiak szerint módosítja:**

„16.6. A felügyelő bizottság akkor határozatképes, ha tagjai az ülésen jelen ***vannak***, határozatait – amennyiben jogszabály vagy a jelen alapító okirat kivételt nem tesz – egyszerű szótöbbséggel hozza meg. Szavazategyelőség esetén a határozatot elvetettnek kell tekinteni.

A véleményezési jog gyakorlásának módja, az ülések gyakorisága, az ülések összehívásának rendje, a napirend közlésének módja, a nyilvánosságra vonatkozó rendelkezések, és a határozathozatalra valamint a működésre vonatkozó egyéb rendelkezések a jelen alapító okirat 12.7. pont ide vonatkozó részében kerülnek meghatározásra, s megfelelően alkalmazandók a felügyelő bizottság működésére is azzal, hogy

* a felügyelő bizottság üléseit az elnök hívja össze és vezeti a jogszabályok, valamint a jelen alapító okirat rendelkezéseinek megfelelően,
* az ülések összehívását – az ok és cél, illetőleg a napirend szó szerinti közlésével – a felügyelőbizottság bármely tagja kérheti az elnöktől, aki a kérelem kézhezvételétől számított 8 (nyolc) napon belül köteles intézkedni a felügyelő bizottság ülésének legfeljebb 30 (harminc) napon belüli időpontra történő összehívásáról. Ha a kérelemnek az elnök nem tesz eleget, a tag – jogszabály és a jelen alapító okirat ide vonatkozó rendelkezéseinek megtartása mellett - maga jogosult az ülés összehívására.„

**Alaptó felkéri a társaság operatív ügyvezetőjét, hogy intézkedjen a változások cégbírósági átvezetéséről.**

**Budapest, 2024. január …...**

***A fenti döntésnek megfelelően módosul az Alapító okirat 1.1. pontja, 1.2. pontja, 5.2. pontja és a 12.7. pontja, 16.6. pontja, törlésre kerül a 13.2. pont.***

***II. Kerületi Kulturális Közhasznú Nonprofit* Korlátolt Felelősségű Társaság**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**a Budapest Főváros II. Kerületi Önkormányzat Képviselő-testülete**

**képviseletében: Örsi Gergely Ferenc polgármester**

**alapító**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**a *II. Kerületi Kulturális Közhasznú Nonprofit* Kft.**

**képviseletében: Vámos Ágnes**

**operatív ügyvezető**

***Ellenjegyzem:***

***Budapest,* 2024. január …..**

***…………………………………..***

***dr. Bodó Eszter ügyvéd***

***KASZ: 36057775***